sagorsarker/bangla-wikipedia huggingface dataset:
পাহাড়ি বোরা

পাহাড়ি বোরা বা পাহাড়ি বোড়া (বৈজ্ঞানিক নাম: "Ovophis monticola") এশিয়াতে পাওয়া এক বিষাক্ত পিটভিপার প্রজাতি। বর্তমানে বর্ণিত নমুনা উপ-প্রজাতি সহ দুটি উপপ্রজাতি স্বীকৃত। সাম্প্রতিক ট্যাক্সোনমিক কাজগুলো পরামর্শ দেয় যে এগুলির বেশিরভাগকে পৃথক প্রজাতি হিসাবে বিবেচনা করা উচিত। আইইউসিএন ইতোমধ্যে "O. m. makazayazaya"কে "Ovophis makazayazaya" হিসেবে মূল্যায়ন করেছে।
বাংলা ভাষায় এই প্রজাতিকে পাহাড়ি বোরা এবং পাহাড়ি বোড়া বা পাহাড়ী বোড়া সাপ বলা হয়। ইংরেজিতে এটি Mountain pitviper নামে পরিচিত।
এশিয়া মহাদেশের নেপাল, ভারত (আসাম, সিকিম, মিজোরাম, নাগাল্যান্ড), বাংলাদেশ, মায়ানমার, চীন (ঝেজিয়াং, ফুচিয়েন, সিছুয়ান, ইউনান, তিব্বত), কম্বোডিয়া, থাইল্যান্ড, লাওস, ভিয়েতনাম, পশ্চিম মালয়েশিয়া এবং ইন্দোনেশিয়ার সুমাত্রায় পাওয়া যায়। এই প্রজাতির ধরনটির আঞ্চলিকতা হিসেবে "সিকিম" (ভারত) বর্ণনা করা হয়েছে
ফুটবল ক্লাব দেসনা চেরনিহিভ

ফুটবল ক্লাব দেসনা চেরনিহিভ (; এছাড়াও এফসি দেসনা চেরনিহিভ অথবা দেসনা চেরনিহিভ নামে পরিচিত) হচ্ছে চেরনিহিভ ভিত্তিক একটি ইউক্রেনীয় পেশাদার ফুটবল ক্লাব। এই ক্লাবটি বর্তমানে ইউক্রেনের শীর্ষ স্তরের ফুটবল লিগ ইউক্রেনীয় প্রিমিয়ার লিগে খেলে। এই ক্লাবটি ১৯৬০ সালে প্রতিষ্ঠিত হয়েছে। দেসনা চেরনিহিভ তাদের সকল হোম ম্যাচ চেরনিহিভের স্তাদিওন ইয়ুরি গাগারিনে খেলে থাকে; যার ধারণক্ষমতা হচ্ছে ১২,০৬০। বর্তমানে এই ক্লাবের ম্যানেজারের দায়িত্ব পালন করছেন ওলেকসান্দ্র রয়াবকন এবং সভাপতির দায়িত্ব পালন করছেন ভলদিমির লেভিন ইলিখ। ইউক্রেনীয় মধ্যমাঠের খেলোয়াড় ভ্লাদিস্লাভ ওহিরিয়া এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, দেসনা চেরনিহিভ এপর্যন্ত ১টি শিরোপা জয়লাভ করেছে; যা হচ্ছে ইউক্রেনীয় দ্বিতীয় লিগ শিরোপা।
বর্ডার ক্রিকেট দল

বর্ডার ক্রিকেট দল দক্ষিণ আফ্রিকার ঘরোয়া প্রথম-শ্রেণীর ক্রিকেটে বর্ডার অঞ্চলের প্রতিনিধিত্বকারী দল। মার্চ, ১৮৯৮ সাল থেকে দলটি খেলতে শুরু করে।
২০০৪ সালে দক্ষিণ আফ্রিকায় বিশেষ প্রাধিকারপ্রাপ্ত পদ্ধতির প্রচলন হলে বর্ডার দল ইস্টার্ন প্রভিন্সের সাথে একীভূত হয় ও ওয়ারিয়র্স গঠন করে।
শুরু থেকেই বর্ডার দলকে দক্ষিণ আফ্রিকার অন্যতম দূর্বল দল হিসেবে চিত্রিত করা হয়েছে। ১৮৯৭-৯৮ মৌসুমে প্রথম-শ্রেণীর ক্রিকেটে যাত্রা শুরু করে দলটি। ২০১৭-১৮ মৌসুম শেষে দলটি সর্বমোট ৫৮৪টি খেলায় অংশ নিয়ে ১৭৩টি জয়, ২৪১টি পরাজয়, একটি টাই ও ১৬৯টি খেলায় ড্র করে। প্রথম-শ্রেণীর ক্রিকেটে খেলায় সর্বনিম্ন মোট রান সংগ্রহের রেকর্ডের ন্যায় অগৌরবজনক রেকর্ডের সাথে তাদের নামকে জড়িয়ে রেখেছে। ১৯৫৯-৬০ মৌসুমে জ্যান স্মাটস গ্রাউন্ডে নাটাল দলের বিপক্ষে কারি কাপে খেলে সর্বমোট ৩৪ রান তুলে। প্রথম ইনিংসে ১৬ ও দ্বিতীয় ইনিংস ১৮ রান তুলে।
নভেম্বর, ২০১৭ সালে মার্কো ম্যারাইস ১৯১ বলে অপরাজিত ৩০০ রান তুলেন। ২০১৭-১৮ মৌসুমে সানফয়েল থ্রি-ডে কাপে ইস্টার্ন প্রভিন্সের বিপক্ষে এ রান তুলেছেন। দক্ষিণ আফ্রিকার প্রথম-শ্রেণীর ক্রিকেটে এটিই দ্রুততম ত্রি-শতরানের সংগ্রহের ঘটনা। এছাড়াও, ২০১০ সালের পর এটিই প্রথম।
বর্ডার দল আয়োজক দল হিসেবে অতিথি দলের বিপক্ষে নিম্নোক্ত মাঠসমূহ ব্যবহার করে:
Venues have included:
দিঘাপতিয়া পি এন উচ্চ বিদ্যালয়

দিঘাপতিয়া পি.এন উচ্চ বিদ্যালয় উত্তর অঞ্চলের প্রাচীন শিক্ষাপ্রতিষ্ঠান পি.এন উচ্চ বিদ্যালয়। বিদ্যোত্সাহী রাজা প্রসন্ন নাথ রায় বাহাদুর ১৮৫২ সালের প্রথমে “প্রসন্ন নাথ একাডেমি” নামে আনুষ্ঠানিকভাবে চালু করেন। তার নামের আদ্যাক্ষর নিয়ে স্কুলের নামকরণ করা হয় ‘দিঘাপতিয়া পি.এন উচ্চ বিদ্যালয়’। পাঁচ দশমিক ৭৯ একর জমির উপর নির্মিত একটি প্রশাসনিক ও দু’টি একাডেমি ভবন নিয়ে এ স্কুলের গোড়াপতন হয়। দিঘাপতিয়া রাজবাড়ী থেকে পূর্বদিকে কোয়াটার মাইল দূরে স্থাপিত এ বিদ্যালয়টি।
ফুটবল ক্লাব অলেকসান্দ্রিয়া

ফুটবল ক্লাব অলেকসান্দ্রিয়া (; এছাড়াও এফসি অলেকসান্দ্রিয়া অথবা অলেকসান্দ্রিয়া নামে পরিচিত) হচ্ছে অলেকসান্দ্রিয়া ভিত্তিক একটি ইউক্রেনীয় পেশাদার ফুটবল ক্লাব। এই ক্লাবটি বর্তমানে ইউক্রেনের শীর্ষ স্তরের ফুটবল লিগ ইউক্রেনীয় প্রিমিয়ার লিগে খেলে। এই ক্লাবটি ১৯৪৮ সালে প্রতিষ্ঠিত হয়েছে। এফসি অলেকসান্দ্রিয়া তাদের সকল হোম ম্যাচ অলেকসান্দ্রিয়ার সিএসসি নিকায় খেলে থাকে; যার ধারণক্ষমতা হচ্ছে ৭,০০০। বর্তমানে এই ক্লাবের ম্যানেজারের দায়িত্ব পালন করছেন ভলদিমির শারান এবং সভাপতির দায়িত্ব পালন করছেন সের্হি কুজমেঙ্কো। ইউক্রেনীয় গোলরক্ষক ইয়ুরি পানকিভ এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, এফসি অলেকসান্দ্রিয়া এপর্যন্ত ৪টি শিরোপা জয়লাভ করেছে; যার মধ্যে ২টি ইউক্রেনীয় প্রথম লিগ এবং টি ইউক্রেনীয় দ্বিতীয় লিগ শিরোপা রয়েছে।
আল শুয়াইবিয়া মসজিদ

আল শুয়াইবিয়া মসজিদ () বা আল ওমারি (الجامع العمري) বা আল-তুতেহ (جامع التوتة) বা আল-আতরাস (جامع الأتراس) নামেও পরিচিত সিরিয়ার আলেপ্পোয় অবস্থিত প্রাচীনতম মসজিদ। ৬৩৭ সালে মসজিদটি নির্মাণ করা হয়েছে। পূর্ব-ভূমধ্যসাগরীয় অঞ্চলের প্রাচীনতম মসজিদ। মসজিদটি আলেপ্পোর প্রাচীন শহরের পশ্চিমাংশে বাব আনতাকে নিকটে শহরের ঐতিহাসিক দেয়ালের মধ্যে অবস্থিত। 
৬৩৭ সালে ইসলামের প্রসারের সময় আবু উবাইদা ইবনুল জাররাহ নেতৃত্বে আলেপ্পোর পতনের পরে আল শুয়াইবিয়া মসজিদটি বাব আনতাকের নিকটে নির্মাণ করা হয়েছে। ১৯৮৬ সালে প্রাচীন শহর আলেপ্পোর অংশ হিসাবে ইউনেস্কো বিশ্ব ঐতিহ্যবাহী স্থানের মর্যাদা দেয়। 
দশম শতাব্দীতে শিয়া পন্থী আবু হাসান আল-গাদাইরি মসজিদটি সংস্কার করেন। ১১৫০-এর দশকে জেনগি রাজবংশের শাসক নুরউদ্দিন জেনগি এটিকে শিয়া মসজিদ থেকে শায়খ শুয়াইবের জন্য একটি শাফিঈ মাদ্রাসায় রূপান্তর ও সংস্কার করেন। মসজিদের প্রাচীরের ১২ শতাব্দীর বহু কুফিক শিলালিপি জন্য মসজিদটি পরিচিত। আয়তক্ষেত্রাকার ছোট মিনারটি ইসলামী স্থাপত্যের ইতিহাসের প্রথম দিকের নকশাগুলিকে প্রতিফলিত করে। ১৪০১ সালে মসজিদটি পনুরায় সংস্কার করা হয়।
আধুনিক যুগে ১৯৮০ এবং ১৯৯০ সালে মসজিদটি সংস্কার করা হয়।
ফুটবল ক্লাব কলস কভালিভকা

ফুটবল ক্লাব কলস কভালিভকা (; এছাড়াও এফসি কলস কভালিভকা অথবা কলস কভালিভকা নামে পরিচিত) হচ্ছে কিয়েভ ভিত্তিক একটি ইউক্রেনীয় পেশাদার ফুটবল ক্লাব। এই ক্লাবটি বর্তমানে ইউক্রেনের শীর্ষ স্তরের ফুটবল লিগ ইউক্রেনীয় প্রিমিয়ার লিগে খেলে। এই ক্লাবটি ২০১২ সালে প্রতিষ্ঠিত হয়েছে। কলস কভালিভকা তাদের সকল হোম ম্যাচ কভালিভকার কলস স্টেডিয়ামে খেলে থাকে; যার ধারণক্ষমতা হচ্ছে ১,৮৫০। বর্তমানে এই ক্লাবের ম্যানেজারের দায়িত্ব পালন করছেন রুসলান কস্তিশিন এবং সভাপতির দায়িত্ব পালন করছেন আন্দ্রি জাসুখা। ইউক্রেনীয় মধ্যমাঠের খেলোয়াড় ভিতালি হাভরিশ এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, কলস কভালিভকা এপর্যন্ত ১টি শিরোপা জয়লাভ করেছে; যেটি হচ্ছে ইউক্রেনীয় দ্বিতীয় লিগ শিরোপা।
বড় কানচরা

বড় কানচরা ("Lyncornis macrotis") ক্যাপ্রিমুলগিদে পরিবারের রাত্রিচর প্রজাতির পাখি। দৈর্ঘ্যের দিক থেকে এটি এই পরিবারের বৃহত্তম প্রজাতি, যা দৈর্ঘ্যে । পুরুষের ওজন গড়ে এবং স্ত্রীদের ওজন গড়ে ।
এটি দক্ষিণ-পূর্ব এশিয়াতে পশ্চিম ঘাট এবং শ্রীলঙ্কা বাংলাদেশ, ভারত, ইন্দোনেশিয়া, লাওস, মালয়েশিয়া, মায়ানমার, ফিলিপাইন, থাইল্যান্ড এবং ভিয়েতনামের জনবসতিতে পাওয়া যায়। এর প্রাকৃতিক আবাসটি হ'ল উপ-ক্রান্তীয় বা আর্দ্র নিম্নভূমি গ্রীষ্মমণ্ডলীয় বন ।
অন্যান্য রাত্রিচরের মত তারা সন্ধ্যা এবং রাতে সক্রিয় থাকে। তাদের একটি স্বতন্ত্র ডাক রয়েছে যার মধ্যে একটি তীক্ষ্ণ "তাসিক" রয়েছে যার পরে একটি বিরতি দেওয়া এবং একটি দ্বি-অক্ষরের "বা-হাও রয়েছে" ।
নীড়টি মাটিতে স্ক্র্যাপ এবং ক্লাচ একটি একক ডিম নিয়ে থাকে। ছানাগুলি পাতাগুলির মধ্যে ছড়িয়ে ছিটিয়ে থাকে।
স্পোর্ট ক্লাব নিপ্রো-১

স্পোর্ট ক্লাব নিপ্রো-১ (; এছাড়াও এসসি নিপ্রো-১ অথবা নিপ্রো-১ নামে পরিচিত) হচ্ছে নিপ্রো ভিত্তিক একটি ইউক্রেনীয় পেশাদার ফুটবল ক্লাব। এই ক্লাবটি বর্তমানে ইউক্রেনের শীর্ষ স্তরের ফুটবল লিগ ইউক্রেনীয় প্রিমিয়ার লিগে খেলে। এই ক্লাবটি ২০১৭ সালের ১০ই মার্চ তারিখে প্রতিষ্ঠিত হয়েছে। নিপ্রো-১ তাদের সকল হোম ম্যাচ নিপ্রোর নিপ্রো এরিনয় খেলে থাকে; যার ধারণক্ষমতা হচ্ছে ৩১,০০৩। বর্তমানে এই ক্লাবের ম্যানেজারের দায়িত্ব পালন করছেন ইগর ইয়োভিচেভিচ এবং সভাপতির দায়িত্ব পালন করছেন ইয়ুরি বেরেজা। ইউক্রেনীয় মধ্যমাঠের খেলোয়াড় সের্হি ক্রাভশেঙ্কো এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, নিপ্রো-১ এপর্যন্ত ১টি শিরোপা জয়লাভ করেছে; যেটি হচ্ছে ইউক্রেনীয় প্রথম লিগ শিরোপা।
জগত দর্পণ

জগত দর্পণ (আক্ষরিকভাবে "বিশ্ব দর্পণ") ভারতের গুজরাটের গুজরাটি সংবাদপত্র, এটি মামার গ্রুপের মালিকানাধীন এবং গুজরাটের সর্বাধিক প্রচারিত সাপ্তাহিক।
২০০৫ সালে, সুরাত- ভিত্তিক মামা গ্রুপ সুরাত শহরকে সম্ভাবনার শহর হিসাবে চিহ্নিত করে জরিপ পরিচালনা করেছিল। জরিপ অনুসারে ২০০৫ সালে সুরাত শহরে জগত দর্পণ নামে ১২০০০ অনুলিপি (একটি বিশ্ব রেকর্ড) দিয়ে এই সংবাদপত্রের যাত্রা শুরু হয়েছিল। ১৫ মাসের মধ্যে, এটি গুজরাটের আরও দুটি শহর প্রবেশ করে: সুরাত এবং বড়োদরা শহরে। মামা গ্রুপকে মোকাবেলা করতে শীর্ষস্থানীয় গুজরাটি সংবাদপত্রগুলি রঙিন পৃষ্ঠা নিয়ে আসে, দাম কমায় এবং বেশ কয়েকটি গ্রাহক অফার নিয়ে আসে। তবে, ২০০৯ সালের মধ্যে, জগত দর্পণ ১২০০০ অনুলিপি সহ বৃহত্তম প্রচারিত গুজরাটি সাপ্তাহিক হয়ে ওঠে। 
এবিসি (অডিট ব্যুরো অব সার্কুলেশন) অনুসারে জগৎ দর্পন গুজরাটের বৃহত্তম প্রচারিত দৈনিক এবং গুজরাটের কোনও পত্রিকার সর্বাধিক সংস্করণ সমৃদ্ধ সংবাদপত্র। এটি প্রকাশিত হয় সুরাত, বড়োদরা থেকে।
দেবতাখুম

দেবতাখুম বান্দরবান জেলার একটি প্রাকৃতিক সৌন্দর্যমণ্ডিত জায়গা। এখানে দুইপাশে উঁচু পাহাড়ের মাঝখানে স্বচ্ছ পানি প্রবাহিত হতে থাকে। এটি পর্যটকদের জন্য একটি আকর্ষণীয় স্থান।
দেবতাখুম বান্দরবান জেলার রোয়াংছড়ি উপজেলায় অবস্থিত।
বান্দরবানের স্থানীয়দের মতে এটি প্রায় ৫০ ফুট গভীর এবং প্রায় ৬০০ ফুট দীর্ঘ। এর কাছেই শীলবাঁধা ঝরনা। এই খুমের দুইপাশে রয়েছে বিশাল জঙ্গল। খাড়া পাহাড়ের কারণে খুমের ভিতর সরাসরি সূর্যের আলো পৌঁছায় না। তাই খুমের যত ভিতরে যাওয়া যায় ততই শীতল মনে হয়। জায়গাটি খুব শান্ত এবং কোলাহলমুক্ত। এর পানিও বেশ স্বচ্ছ। বাঁশের ভেলায় চেপে এই খুমের ভিতর যাওয়া পর্যটকদেরকে এক রোমাঞ্চকর অনুভূতি দেয়, যা যেকোন মানুষকে খুব সহজে প্রকৃতির প্রেমে আকৃষ্ট করবে।
বান্দরবান টাউন থেকে প্রথমে রোয়াংছড়ি আসতে হবে। রোয়াংছড়ি থেকে কচ্ছপতলী বাজার এসে লিরাগাঁও সেনানিবাসে অনুমতি নিতে হয়। সেখান থেকে ঘণ্টাখানেক ট্রেকিং করে শীলবাঁধা পাড়া যাওয়া যায়। শীলবাঁধা পাড়ার কাছেই দেবতাখুম। তবে দেবতাখুমের আগে পং সু আং নামের আরেকটি খুম পার হতে হয়।
বর্ষাকালে এই খুমের ট্রেকিং পথ কিছুটা দুর্গম হয়ে ওঠে। বর্ষার সময় বা অন্য কোন সময়ই গাইড ছাড়া এখানে যাওয়া নিরাপদ নয়। সাঁতার না জানা থাকলে খুমের ভিতর যাওয়ার আগে লাইফ জ্যাকেট পরে নেওয়া উচিত।
সুধীররঞ্জন খাস্তগীর

সুধীর রঞ্জন খাস্তগীর (জন্ম:- ২৪ সেপ্টেম্বর ১৯০৭ –মৃত্যু: - ৬ জুন ১৯৭৪) বঙ্গীয় শিল্পকলার ভারতীয় চিত্রকর ও চিত্রকলা প্রশিক্ষক। 
সুধীররঞ্জনের জন্ম ১৯০৭ খ্রিস্টাব্দের ২৪ শে সেপ্টেম্বর অধুনা বাংলাদেশের চট্টগ্রামে। পিতা সত্যরঞ্জন খাস্তগীরের আবাসস্থল ছিল তৎকালীন বিহারের (বর্তমানেঝাড়খণ্ডের) গিরিডিতে। সেখান থেকে ১৯২৫ খ্রিস্টাব্দে প্রবেশিকা পাশ করে আই.এ পড়তে শান্তিনিকেতনে আসেন। কিন্তু আই.এ পরীক্ষা না দিয়ে নন্দলাল বসুর অধ্যক্ষতাকালে কলাভবনে কয়েক বছর চিত্রাঙ্কনের সঙ্গে ভাস্কর্য শিক্ষা নেন। এখানে অবনীন্দ্রনাথ ঠাকুরের কাছেও ভারতীয় রীতির শিল্পকর্মের শিক্ষা নেন এবং ঠাকুর বাড়ির সংস্পর্শে আসেন। রবীন্দ্র সংগীতের প্রতি তাই তার স্বাভাবিক আকর্ষণ ছিল। বাঁশীও বাজাতে পারতেন।
কলাভবনের পাঠ সমাপ্ত করে তিনি ভারত পর্যটনে বেড়িয়ে ১৯৩৪ খ্রিস্টাব্দে গেলেন গোয়ালিয়রের সিন্ধিয়া স্কুলে এবং ১৯৩৫ খ্রিস্টাব্দে দেরাদুনের দুন স্কুলে। এখানেই তিনি পরবর্তী দীর্ঘ ২০ বৎসর শিক্ষকতা করেন। মাঝে ১৯৩৭ খ্রিস্টাব্দে এক বৎসর তিনি ইউরোপ যান। লন্ডনের রয়াল সোসাইটি অব আর্টস এর ফেলো নির্বাচিত হন। দেরাদুনে অবস্থান কালে রবীন্দ্রনাথ ঠাকুরের নৃত্যনাট্য ইত্যাদির উপর নির্দেশনার কাজও করছেন এবং এ সময়ে জাতীয় স্তরে খ্যাতি অর্জন করেন। উত্তরপ্রদেশ সরকারের আমন্ত্রণে লক্ষৌ বিশ্ববিদ্যালয়ের অধীনস্থ সরকারি আর্ট কলেজের অধ্যক্ষের পদে যোগদান করেন ১৯৫৬ খ্রিস্টাব্দে এবং ১৯৬২ খ্রিস্টাব্দে অবসর গ্রহণ করেন।
তার ভাস্কর্য রচনা মূলতঃ ব্রোঞ্জ, প্লাস্টার ও কংক্রিটের মাধ্যমে। মনঃকল্পিত ভাস্কর্যের সাথে বহু বিশিষ্ট বিদেশী ও ভারতীয়ের মুখাকৃতি রচনা করেন। তার অঙ্কিত চিত্র ও ভাস্কর্য দেশের অনেক মিউজিয়াম ও বিশ্ববিদ্যালয়ের সংগৃহীত আছে। চিত্রগুলি ভারতীয় পুরাণ কাহিনী আধারিত, নারী অবয়বে ও মনোমুগ্ধকর পল্লীদৃশ্যে পরিস্ফুট। তার রচিত গ্রন্থগুলি হল -
শিশুদের জন্য লেখেন - 
আত্মজীবনী মূলক গ্রন্থ ও জীবনকথা দুটি বই হল -
ভারতীয় শিল্পকর্মের জন্য ভারত সরকার ১৯৫৮ খ্রিস্টাব্দে 'পদ্মশ্রী' সম্মানে ভূষিত করে।
সুধীররঞ্জন খাস্তগীর ৬৬ বৎসর বয়সে ১৯৭৪ খ্রিস্টাব্দে ৬ ই জুন কলকাতায় প্রয়াত হন।
উলটকম্বল

উলটকম্বল বা ওলটকম্বল (বৈজ্ঞানিক নাম: "Abroma augustum", যা ডেভিল'স কটন নামেও পরিচিত) "অ্যাবরোমা" গণের একটি প্রজাতি। এতে গাঢ় লাল রঙের বিশেষ বৈশিষ্ট্যমণ্ডিত ফুল ফোটে। এশিয়া মহাদেশ জুড়ে প্রজাতিটি বিস্তৃত। পূর্বে ধারণা করা হত, কুইন্সল্যান্ডেও উদ্ভিদটি জন্মে। কিন্তু সাম্প্রতিক জরিপে সেখানে এর খোঁজ পাওয়া যায়নি।
কার্ল লিনিয়াস ১৭৬৮ সালে সর্বপ্রথম প্রজাতিটির বর্ণনা দেন। তিনি এর নাম "Theobroma augustum" (বা "Theobroma augusta") প্রস্তাব করেন।
গ্রিনহাউসে চারাগুলো বসন্তের শেষ থেকে গ্রীষ্মের শুরুতে প্রস্ফুটিত হয়। প্রান্তীয় মঞ্জরীগুলো থেকে গাঢ় মেরুন রঙের ফুল বের হয়। একেকটি ফুল ৩ ইঞ্চি (৭.৫ সেমি) পর্যন্ত হতে পারে।
বীজের মাধ্যমে উলটকম্বলের বংশবিস্তার হয়। 
এদের বীজ ২১-৩০ দিনের মধ্যে ৭২° ফারেনহাইট (২৪° সেন্টিগ্রেড) তাপমাত্রায় অঙ্কুরিত হয়।
ব্যাংক কোড

ব্যাংক কোড হল কেন্দ্রীয় ব্যাংক, আর্থিক কর্তৃপক্ষ বা ব্যাংকার্স অ্যাসোসিয়েশনের দ্বারা নির্ধারিত এবং এর সকল নিবন্ধিত ব্যাংক এবং আর্থিক প্রতিষ্ঠানসমূহকে প্রদত্ত একধরনের কোড যেটি ব্যাংক ও সংশ্লিষ্ট শাখা চিহ্নিত করতে সহায়তা করে। দেশভেদে ব্যাংক কোডের নিয়মে অনেক পার্থক্য দেখা যায়। এছাড়াও ব্যাংক কোডের নামেও পার্থক্য হয়। কিছু দেশে ব্যাংক কোডসমূহ ইন্টারনেটে দেখা যায়, তবে বেশিরভাগ ক্ষেত্রে স্থানীয় ভাষায় বিদ্যমান থাকে।
জাতীয় পর্যায়ের ব্যাংক কোড আন্তর্জাতিক ব্যাংক কোড বা ব্যাংক শনাক্তকারী কোড (বিআইসি/আইএসও ৯৩৬২, একটি সাধারণ কোড-যা বিজনেস আইডেন্টিফায়ার কোড নামে পরিচিত, ব্যাংক আন্তর্জাতিক কোড এবং সুইএফট কোড হিসাবে পরিচিত) থেকে পৃথক হয়। যেসব দেশ আন্তর্জাতিক ব্যাংক হিসাব নম্বর ব্যবহার করে (আইবিএএন) সেসব দেশ বেশিরভাগ ক্ষেত্রে আইবিএএন হিসাব নম্বর নির্দিষ্ট করার জন্য হিসাবের আগে কোড একীভূত করেছে।
ব্যাংক কোড শব্দটি মাঝেমাঝে ব্যবসায়ীরা ক্রেডিট কার্ডে মুদ্রিত কার্ড সুরক্ষা কোডের জন্য ব্যবহার করে থাকে যদিও এ ধরনের ব্যবহার যুক্তিযুক্ত নয়।
তুও কোতো নান আম্পেক মসজিদ

তুও কোতো নান আম্পেক মসজিদ বা গদাং বলাই নান দুয়ো মসজিদ নামেও পরিচিত ইন্দোনেশিয়ার কোতো নান আম্পেক শহরে অবস্থিত একটি মসজিদ। মসজিদটি ইন্দোনেশিয়ার প্রাচীনতম মসজিদগুলির মধ্যে একটি। প্রশাসনিকভাবে বর্তমানে মসজিদটি পশ্চিম সুমাত্রার পাইকুম্বুহের পশ্চিম পাইকুম্বুহ জেলার বালাই নান ডুও গ্রামে অবস্থিত। ১৮৪০ সালে মিনাঙ্গ্কাবাউ স্থাপত্যের আদলে মসজিদটি নির্মিত হয়েছিল বলে মনে করা হয়। মসজিদের ছাদ টিন দিয়ে প্রতিস্থাপনের আগে ফাইবার দিয়ে তৈরি করা হয়েছিল। বর্তমানে মসজিদে নামাজ পড়া ছাড়াও আশেপাশের সম্প্রদায় ধর্মীয় শিক্ষার মাধ্যম হিসাবে ব্যবহার করা হয়।
মসজিদটি কবে নির্মাণ করা হয়েছে তা সঠিকভাবে জানা যায় নি। "ইন্দোনেশিয়ার ঐতিহাসিক মসজিদ" বইয়ের লেখক আবদুল বাকির জেইন তার বইতে লিখেছেন, ১৮৪০ সালে মসজিদটি নির্মিত হয়েছিল বলে অনুমান করা হয় এবং নির্মাণ করার পর তুও কোতো নান আম্পেক মসজিদ নামকরণ করা হয়। মসজিদের নির্মাণ কাজ মিনাঙ্গ্কাবাউয়ের তিনজন ভিন্ন ভিন্ন নিজ গোত্রের নেতা পরিচালনা করেছেন। তারা হল কাম্পাই গোত্র থেকে দাতুক কুনিয়াং, পিলিয়াং গোত্র থেকে দাতুক পাংকাই সিনারো এবং মালয়ু গোত্র থেকে দাতুক সিরি দিরাজো।
মসজিদের বেশিরভাগ মাস্তুল, মেঝে এবং দেয়াল কাঠ দিয়ে তৈরি করা হয়েছিল। মসজিদটি প্রথমবার নির্মাণ হওয়ার পরে আর কখনও সেগুলো সরিয়ে ফেলা হয়নি। মসজিদটি পরে বেশি সংস্কার করা হয়নি, তাই পুরানো স্থাপত্য শৈলী বজায় আছে।
ফাইবার থেকে তৈরি করা ছাদটি নষ্ট যাবার কারণে পরে টিন দিয়ে প্রতিস্থাপন করা হয়।
বে এরিয়া র‌্যাপিড ট্রানজিট

বে এরিয়া র‌্যাপিড ট্রানজিট (বিএআরটি) ক্যালিফোর্নিয়ায় সান ফ্রান্সিসকো উপসাগরীয় অঞ্চলে পরিবেশন করা একটি দ্রুতগামী গণপরিবহন ব্যবস্থা। উত্তলিত ভারী রেল উন্নত এবং পাতাল রেল ব্যবস্থা সান ফ্রান্সিসকো এবং ওকল্যান্ডকে আলমেদা, কন্ট্রা কোস্টা এবং সান মাতেও কাউন্টির শহর ও শহরতলির সাথে সংযুক্ত করে। পূর্ব কন্ট্রা কোস্টা কাউন্টিতে ১০ মাইল (১৬ কিমি) পার্শ্বীয় শাখা লাইন, যা ডিজেল মাল্টিপল ইউনিট ট্রেন ব্যবহার করে এবং ওকল্যান্ড আন্তর্জাতিক বিমানবন্দরে একটি ৩.২-মাইল (৫.১ কিমি) দীর্ঘ স্বয়ংক্রিয় নির্দেশিত পথের গণপরিবহন লাইন সহ বিএআরটি ১১২ মাইল (১৮০ কিলোমিটার) দীর্ঘ দ্রুতগামী গণপরিবহন লাইনের ছয়টি রুট বরাবর ৪৮ টি স্টেশন পরিবেশন করে। ২০১২ অর্থবছরে গড়ে ৪,১১,০০০ জন সাপ্তাহিক যাত্রী এবং ১১৮ মিলিয়ন বার্ষিক যাত্রী নিয়ে বিএআরটি আমেরিকা যুক্তরাষ্ট্রের পঞ্চম-ব্যস্ততম ভারী রেলের দ্রুতগামী গণপরিবহন ব্যবস্থা এবং এটি বে এরিয়া র‌্যাপিড ট্রানজিট জেলা দ্বারা পরিচালিত হয় যা ১৯৫৭ সালে গঠিত হয়। প্রাথমিক ব্যবস্থাটি ১৯৭২ সাল থেকে ১৯৭৪ সাল পর্যন্ত খোলা হয়। ১৩ জুন, ২০২০ সালে সান্তা ক্লারা ভ্যালি পরিবহন কর্তৃপক্ষের (ভিটিএ) অংশীদারত্বের ভিত্তিতে সিলিকন ভ্যালি বিএআরটি সম্প্রসারণ টি মিলপিটাস ও বেরিসার মধ্যে খোলার কথা রয়েছে।
নবগুজরাত সময়

নবগুজরাত সময় টাইমস গ্রুপের একটি গুজরাটি ভাষার ব্রডশিট দৈনিক পত্রিকা। এটি গুজরাটের স্থানীয় ভাষার পাঠকদের জন্য ১৬ জানুয়ারী ২০১৪ সালে ভারতের আহমেদাবাদে চালু হয়েছিল। পরে টাইমস গ্রুপ আহমেদাবাদে নির্মাণকাজে যুক্ত সুরেশ প্যাটেলের মালিকানাধীন শাওনা গ্রুপের সাথে মিলে যৌথ মালিকানা শাওনা টাইমস প্রাইভেট লিমিটেড গঠন করে। এই প্রতিষ্ঠানটিই নবগুজরাত সময়ের মালিক।
নবগুজারত সামে কেবল একটি সংবাদপত্রের পরিষেবা নয়, একটি শক্তিশালী পূর্ণাঙ্গ মিডিয়া হাউসও।
ওয়েবসাইটগুলির একটি তালিকা নীচে দেওয়া হয়েছে:
নবগুজরাত সময়ের একটি খুব শক্তিশালী সামাজিক যোগাযোগের মাধ্যমের সংযোগগুলি:
নবগুজরাত সময়ের অ্যান্ড্রয়েড এবং আইওএস অ্যাপ রয়েছে যার মাধ্যমে প্রত্যেকে বিশ্বজুড়ে সর্বশেষতম এবং ব্রেকিং সংবাদের সাথে হালনাগাদ থাকতে পারে।
সুব্রত রায় (বিজ্ঞানী)

সুব্রত রায় একজন ভারতীয় আমেরিকান উদ্ভাবক, শিক্ষাবিদ এবং প্লাজমা-ভিত্তিক প্রবাহ নিয়ন্ত্রণ এবং প্লাজমা ভিত্তিক স্ব-নির্বীজন প্রযুক্তিতে তাঁর কাজের জন্য পরিচিত বিজ্ঞানী। তিনি ফ্লোরিডা বিশ্ববিদ্যালয়ের যান্ত্রিক এবং অ্যারোস্পেস ইঞ্জিনিয়ারিং বিভাগের অধ্যাপক এবং ফলিত পদার্থবিজ্ঞান রিসার্চ গ্রুপের প্রতিষ্ঠাতা ও পরিচালক। 
সুব্রত রায় ১৯৯৪ সালে আমেরিকার টেনেসি বিশ্ববিদ্যালয় থেকে প্রকৌশল বিজ্ঞান বিষয়ে তার পিএইচডি অর্জন করেছেন। রায় ফ্লোরিডা বিশ্ববিদ্যালয়ের মেকানিকাল অ্যারোস্পেস ইঞ্জিনিয়ারিংয়ের অধ্যাপক এবং ফ্লোরিডা বিশ্ববিদ্যালয়ের ফলিত পদার্থবিজ্ঞান গবেষণা দলের প্রতিষ্ঠাতা পরিচালক। তিনি আইআইটি বোম্বে ও ম্যানচেস্টার বিশ্ববিদ্যালয়ের ভিজিটিং অধ্যাপক হিসাবেও কাজ করেছেন।
সুব্রত রায়ের গবেষণা এবং বৈজ্ঞানিক কাজটি কমপিটেশনাল ফ্লুইড ডায়নামিক্স (সিএফডি), প্লাজমা পদার্থবিজ্ঞান, তাপ স্থানান্তর, চৌম্বকীয় হাইড্রোডাইনামিক্স, বৈদ্যুতিক প্রবণতা এবং মাইক্রো / ন্যানোস্কেল প্রবাহকে অন্তর্ভুক্ত করে। ২০০৩ সালে রায় নুডসেনের তত্ত্বকে হাইড্রোডাইনামিক মডেলগুলিতে অন্তর্ভুক্ত করে প্রমাণ করেছিলেন কীভাবে অণুগুলির সাথে দেয়ালের সংঘর্ষ ঘটে, পরবর্তীকালে শেল গ্যাস সিপেজ গবেষণার কাজে এই তত্ত্ব ব্যবহার করা হয়। ২০০৬ সালে, রায় উইংলেস ইলেক্ট্রোম্যাগনেটিক এয়ার ভেহিকেল (উইভ) আবিষ্কার করেছিলেন যা ২০০৮ সালে "সায়েন্টিফিক আমেরিকান" ম্যাগাজিনে বিশ্বের প্রথম উইংলেস, বৈদ্যুতিন চৌম্বকীয় চালিত এয়ার গাড়ির নকশা হিসাবে অন্তর্ভুক্ত হয়েছিল। রায় প্রবাহের ড্র্যাগ সম্পর্কিত জ্বালানী খরচ প্রশমিতকরণের জন্য অ্যাপ্লিকেশনগুলির জন্য প্লাজমা অ্যাকিউইটরের বিভিন্ন অভিনব নকশাগুলি এবং কনফিগারেশন প্রবর্তনের জন্য পরিচিত শব্দ হ্রাস, এবং টারবাইন ব্লেড এবং প্রবণতা সক্রিয় ফিল্ম কুলিং। এই নকশাগুলি এবং কনফিগারেশনে সর্প জ্যামিতি প্লাজমা অ্যাকচুয়েটর, ফ্যান জ্যামিতি প্লাজমা অ্যাকচুয়েটর, মাইক্রো-স্কেল প্লাজমা অ্যাকচুয়েটরস, মাল্টিবারিয়ার প্লাজমা প্লাজমা অ্যাকচুয়েটর, এবং বায়ুমণ্ডলীয় প্লাজমা অ্যাকিউটিউটরের প্লাজমা অ্যাকচুয়েটেড চ্যানেলগুলি রয়েছে। রায় প্লাজমা রিঅ্যাক্টরগুলি ব্যবহার করে পরিবেশ-বান্ধব মাইক্রো অর্গানিজম বিনাশের পদ্ধতিগুলি উদ্ভাবন করার ক্ষেত্রে একাধিক শাখার গবেষণার নেতৃত্ব দিয়েছিলেন 
রায় ২০০৩ সালে ৩৬ তম এআইএএ থার্মোফিজিক্স সম্মেলন, ২০১০ সালে ৪৮ তম এ্যারোস্পেস সায়েন্সেস সভা (থার্মোফিজিক্সের জন্য), এআইএএ সায়টেক প্লাজমা ডায়নামিক্স এবং লেজারস সম্মেলনে ২০১৬ সালে টেকনিক্যাল ডিসিপ্লিন চেয়ার হিসাবে কাজ করেছিলেন এবং ২০১৮ সালে এআইএএ সায়টেকের ফোরাম টেকনিক্যাল চেয়ার হিসাবে কাজ করেছিলেন। রায় জার্নাল অফ ফ্লুয়েড ইঞ্জিনিয়ারিংয়ের সহযোগী সম্পাদক হিসাবে পরিবেশন করেছেন (2005 2007) এবং পিএলওএস ওয়ান- এর একাডেমিক সম্পাদক হিসাবে (2012 2017) পরিবেশন করেছেন। রায় প্লাজমা অ্যাকচুয়েটর প্রযুক্তিতে ন্যাটো সায়েন্স অ্যান্ড টেকনোলজি অর্গানাইজেশন ওয়ার্কিং গ্রুপের সদস্য নিযুক্ত সদস্য হিসাবে কাজ করেছেন; সম্পাদকীয় বোর্ড সদস্য সাইন্টিফিক রিপোর্ট - নেচার ; এবং, ফ্লুয়েড ফ্লো, হিট এবং মাস ট্রান্সফার জার্নালের একটি সহযোগী সম্পাদক। রায় বৃটেনের রয়েল একাডেমি অফ ইঞ্জিনিয়ারিং-এর বিশিষ্ট ভিজিটিং ফেলো, রয়েল অ্যারোনটিকাল সোসাইটির ফেলো, আজীবন সদস্য এবং আমেরিকান সোসাইটি অফ মেকানিকাল ইঞ্জিনিয়ার্সের ফেলো এবং আমেরিকান ইনস্টিটিউট অফ অ্যারোনটিকস অ্যান্ড অ্যাস্ট্রোনটিক্সের অ্যাসোসিয়েট ফেলো।
ম্যাডাম ফুলি

ম্যাডাম ফুলি ১৯৯৯ সালে মুক্তিপ্রাপ্ত বাংলাদেশী বাংলা ভাষার চলচ্চিত্র। ছায়াছবিটি পরিচালনা করেছেন শহীদুল ইসলাম খোকন। কাহিনী এবং চিত্রনাট্য লিখেছেন শহীদুল ইসলাম খোকন এবং সংলাপ লিখেছেন কাজি মোরশেদ। এতে মূল চরিত্রে অভিনয় করেছেন ববিতা, সিমলা, আলেকজান্ডার বো, হুমায়ুন ফরীদি, এটিএম শামসুজ্জামান ও খলিল উল্লাহ খান। এই সিনেমার মাধ্যমে চিত্রনায়িকা সিমলা ও চিত্রনায়ক আলেকজান্ডার বোর চলচ্চিত্রে অভিষেক ঘটে। এটি একটি নারী কেন্দ্রীক বা নারীপ্রধান গল্পের সিনেমা। এই চলচ্চিত্রে অভিনয়ের মাধ্যমে সিমলা তার অভিষেক চলচ্চিত্রেই শ্রেষ্ঠ অভিনেত্রীর জাতীয় চলচ্চিত্র পুরস্কার লাভ করেন। এছাড়া এটিএম শামসুজ্জামান শ্রেষ্ঠ কৌতুক অভিনেতার বিভাগে জাতীয় চলচ্চিত্র পুরস্কার লাভ করেন।
ফুলি (সিমলা) একজন অশিক্ষিত গ্রামের মেয়ে। সে তার বৃদ্ধা মায়ের সাথে গ্রামের একটি কুঁড়েঘরে বাস করে। মৃগী আক্রান্ত হয়ে গ্রামের একজন প্রভাবশালী ব্যক্তি পানিতে ডুবে মারা যেতে চলেছিলেন এসময় ফুলি দেখতে পেয়ে তার জীবন বাচাঁয়। প্রভাবশালী ব্যক্তি তার উপর খুব কৃতজ্ঞ হয় এবং প্রতিদান সরুপ তার পুত্রের সাথে বিবাহ দেয়। তবে তার ছেলে সোহেল (আলেকজান্ডার বো) ফুলিকে তার স্ত্রী হিসেবে মেন নেয় না এবং সে ফ্যানসি নামের অন্য একটি মেয়েকে ভালোবাসে। ফুলি বিয়ের পরে স্বামীর সাথে একত্রে বসবাস করতে ঢাকায় আসে। সোহেল তাকে স্ত্রী হিসাবে যথাযথ অধিকার দেয় না। দেখতে অসুন্দর ও গেয়ে বলে বন্ধুদের দ্বারা অপমানিত হয়। ঘটনাচক্রে সে হারিয়ে যায় এবং তার মা সালমার কাছে তাকে খুঁজে পায়। সালমা (ববিতা) তাকে আধুনিক ও চতুর হতে শিখিয়ে ফিরে আসার শিক্ষা দেয়।
একজন নিরক্ষর গ্রামীণ মেয়ে তার স্বামীর অধিকার পাওয়ার জন্য নিজেকে আধুনিক ও চতুর পরিণত করে। পরে তার স্বামী তাতে ফিরে পেতে আগ্রহী হয়ে ওঠে।
ম্যাডাম ফুলি ছায়াছবিটির সঙ্গীত পরিচালনা করেছেন আলম খান। গীত রচনা করেছেন মিল্টন খন্দকার। গানে কণ্ঠ দিয়েছেন খান আসিফ আগুন, ডলি সায়ন্তনী ও তন্নী।
ম্যাডাম ফুলি চলচ্চিত্রটি ২৪তম জাতীয় চলচ্চিত্র পুরস্কারের আসরে দুটি বিভাগে জাতীয় চলচ্চিত্র পুরস্কার অর্জন করে।
ভিলেন (২০১৩-এর চলচ্চিত্র)

ভিলেন টোটা রায়চৌধুরী পরিচালিত ২০১৩ সালের একটি বাংলা চলচ্চিত্র। চলচ্চিত্রটিতে অভিনয় করেছেন টোটা রায়চৌধুরী এবং ঋতুপর্ণা সেনগুপ্ত। টোটা রায়চৌধুরী তার বাড়ির নিজিস্ব প্রযোজনা কোম্পানি ট্রাইডেন্ট লর্ডের অধীনে এই ছবিতে অভিষেক করেছিলেন। চলচ্চিত্রটি ২০১৩ সালের ৫ অক্টোবর মুক্তি পায়।
অর্ণব একজন সৎ ও ন্যায়পরায়ণ পিডব্লিউড রোড ইন্সপেক্টর। দূর্ভাগ্যক্রমে কর্তৃপক্ষ তার বিরুদ্ধে দুর্নীতির অভিযোগ গঠন করে এবং তাকে জেলে পাঠান। এদিকে,তার স্ত্রীও নিহত হয়েছেন। অর্ণব একজন ভুক্তভোগী তার জীবনে এমন পরিবর্তন যারা এনেছে সেই অপরাধীদের প্রতিশোধের জন্য একটি মিশন।
গুগল ও উইকিপিডিয়ার মধ্যে সম্পর্ক

গুগল এবং উইকিপিডিয়ায় মাঝের সম্পর্ক নোলের প্রবর্তনের সাথে প্রথমে প্রতিযোগিতার একটি ছিল, পরে গুগল ইউটিউবে ভুল তথ্য ছড়িয়ে দেওয়ার বিষয়ে উইকিপিডিয়ায় উপড়ে নির্ভর করতে আসে এবং এটি অনুসন্ধানকারীদের তথ্য সরবরাহ করেছে।
২০০৭ সালে, গুগল নোলকে চালু করেছিল, এটি ব্যবহারকারীর তৈরি কন্টেন্ট সহ একটি এনসাইক্লোপিডিয়া ছিল। বিভিন্ন মিডিয়া সূত্র উল্লেখ করা হয়েছে যে এই কনটেন্ট উইকিপিডিয়াদের মতো ছিল এবং এটিকে উইকিপিডিয়ায় প্রতিযোগী হিসাবে ডাকা হতো। 
২০০৮ সালে, বিভিন্ন সংবাদ সূত্র জানিয়েছে যে উইকিপিডিয়াটির বেশিরভাগ ট্র্যাফিক গুগল অনুসন্ধানের রেফারেলগুলো থেকে আসে। 
ফেব্রুয়ারি ২০১০ সালে। গুগল উইকিমিডিয়া ফাউন্ডেশনকে তার প্রথম অনুদান হিসাবে দিয়েছে। গুগলের প্রতিষ্ঠাতা সের্গেই ব্রিন "উইকিপিডিয়ার ইন্টারনেটের অন্যতম দুর্দান্ত বিজয়" বলে মন্তব্য করেছিলেন।
মার্চ ২০১৮ এ, ইউটিউব ঘোষণা করে যে তারা তাদের প্ল্যাটফর্মের ভিডিওগুলোতে ভুল তথ্য প্রচারের দিকে নজর দেওয়ার জন্য উইকিপিডিয়া থেকে তথ্য ব্যবহার করবে। 
জানুয়ারী ২০১৯ এ গুগল উইকিমিডিয়া ফাউন্ডেশনে ৩ মিলিয়ন ডলার অনুদান দিয়েছে। 
২০১২ সালের মে মাসে গুগল অনুসন্ধান ইঞ্জিনের ফলাফলগুলোকে উন্নত করতে "নলেজ গ্রাফ" নামে একটি বৈশিষ্ট্য যুক্ত করেছে। নলেজ গ্রাফের তথ্যগুলো একটি বাক্স হিসাবে উপস্থাপিত হয়েছে, যা গুগল অনুসন্ধান ফলাফলের ডানদিকে (মোবাইলে শীর্ষে) "নলেজ প্যানেল" হিসাবে উল্লেখ করেছে। এই তথ্যছকে উপস্থাপন করা বিপুল পরিমাণ তথ্য উইকিপিডিয়া, পাশাপাশি "সিআইএ ওয়ার্ল্ড ফ্যাক্টবুক" এবং উইকিউপাত্ত থেকে প্রাপ্ত করা হয়েছে।
পাবনা সরকারি মহিলা কলেজ

পাবনা সরকারি মহিলা কলেজ পাবনা জেলার সদর থানায় একবিংশ শতাব্দীর সূচনা লগ্নে জ্ঞান-বিজ্ঞানের স্রোতধারায় উন্নত জাতি হিসেবে বিশ্ব আসনে সমাসীন হবার প্রধান অবলম্বন হল সু-শিক্ষিত মানব সম্পদ। যে কোন দেশের এ মহা মূল্যবান মানব সম্পদের উন্নয়নে সন্দেহাতীতভাবে অগ্রণী ভূমিকা পালন করে সে দেশের শিক্ষা প্রতিষ্ঠান ও শিক্ষক সমাজ। তাই এ এলাকার উন্নত মানব সম্পদ গড়ার লক্ষ্যে ও শিক্ষার আলো সাধারণ জনগনের দোরগোড়ায় পৌছিয়েঁ দেবার নিমিত্তে ১৯৬৫ সালে জন্ম হয়েছিল এই শিক্ষা
২০১৯-এ পুণেতে বন্যা

২০১৯ সালের ২৫-২৮ সেপ্টেম্বরে ভারতের পুনেতে প্রচুর পরিমাণে বৃষ্টিপাত হয় যার ফলে বড় আকারে বন্যার সৃষ্টি হয়েছিল। এই বন্যায় মানুষ নিখোঁজ হওয়া ছাড়াও বিভিন্ন ভবনের দেয়াল ধসে কমপক্ষে ২১ জন মারা যায়। সেনাবাহিনী সহ তিনটি এনডিআরএফ দলকে উদ্ধার অভিযান পরিচালনার জন্য জেলায় মোতায়েন করা হয়েছিল। 
দক্ষিণ এশিয়ায় বর্ষা মৌসুম সাধারণত প্রতিবছর জুনের শুরুতে শুরু হয় এবং ভারী বৃষ্টিপাত এবং সম্ভাব্য বন্যা দেশে নিয়ে আসে। যাইহোক, ২০১৯ এর মৌসুম জুনের শেষ দিকে শুরু হয়েছিল এবং বৃষ্টিপাতের দিক থেকে অস্বাভাবিক ভারী ছিল। সারা ভারতে গড় বৃষ্টিপাতের গড় হার ৬.৫% বৃদ্ধি পায়। পুণে জেলায় বন্যার আগে, বর্ষা মৌসুমের কারণে এর বছরের বার্ষিক বৃষ্টিপাত ১৮০% ছিল এবং এর স্থানীয় খড়কসলা বাঁধ এবং আরও তিনটি গুরুত্বপূর্ণ বাঁধ পুরোপুরি ভরে উঠেছিলো। 
২৫ সেপ্টেম্বর রাত এবং ২৬ সেপ্টেম্বর বিকেলের মধ্যে এর বেশি বৃষ্টিপাত মাপা হয় বড়মতী এবং পুনে জেলায়। যা বিগত ১০ বছরে সর্বোচ্চ বৃষ্টিপাত ছিল। এই বৃষ্টিপাত পূর্ববর্তী মাসগুলোর বৃষ্টিপাতের পানির সাথে মিলিত হয়ে আকস্মিক বন্যা সৃষ্টি করে। আকস্মিক বন্যা খাল, রাস্তাকে ভাসিয়ে ফেলে। 
এই সময় পূর্ণ খড়কসোলা বাঁধে অতিরিক্ত বৃষ্টি হয়। শীর্ষস্থানীয় কর্তৃপক্ষ ক্ষতি রোধ করতে কিছু পানি হারে মুথা নদীদে ছেড়ে দেয়ার সিদ্ধান্ত। একইভাবে, সাসওয়াদের নিকটবর্তী নাজরে বাঁধেও পানি উপচে পড়ার সম্ভাবনা ছিল এবং এর পানি হারে গভীর রাতে করহা নদীতে ছেলে দিলে পুরন্দর এবং বড়মতীর অঞ্চল ডুবে যায়।
এনডিআরএফ-এর দুটি দলকে পুনে শহরে এবং দুটি দল বারমতিতে নিযুক্ত করা হয়। বন্যার ফলে ২১ জন মারা যায়, ৫ জন নিখোঁজ হয় এবং শহরটিতে ২৮,০০০ জনেরও বেশি মানুষকে নিরাপদ সরিয়ে নিতে হয়।
জয় হিন্দ (গুজরাতি সংবাদপত্র)

জয় হিন্দ হ'ল রাজকোট, আহমেদাবাদ, জামনগর, জুনাগড়, পোরবন্দর, ভাবনগর, আমরেলি, সুরেন্দ্রনগর এবং গুজরাটের কচ্ছ অঞ্চলগুলিতে প্রচারিত একটি শীর্ষস্থানীয় সংবাদপত্র। এন এল শাহ (বাবুভাই) ছিলেন জয় হিন্দ সংবাদপত্রের প্রতিষ্ঠাতা। এটি রাজকোট থেকে প্রকাশিত প্রথম দৈনিক গুজরাটি সংবাদপত্র ছিল। ১৯৪৮ সালে রাজকোটে এবং ১৯৬২ সালে আহমেদাবাদ সংস্করণ শুরু হওয়ায় এটি গুজরাটি ভাষার প্রথম সংবাদপত্র যা আধুনিক মুদ্রণ প্রযুক্তি এবং পত্রিকার দ্রুত বিতরণ ব্যবস্থা চালু করেছিল। এটি গুজরাটের প্রথম দৈনিক পত্রিকা যা দুটি কেন্দ্রে একসাথে সংস্করণ প্রকাশ করত। প্রতিষ্ঠার পর থেকে এটি জনগণ, সমাজ এবং দেশের জন্য সেবার লক্ষ্য এবং গন্তব্যে পৌঁছার প্রচেষ্টা চালিয়ে এসেছে। এর নেটওয়ার্ক সম্প্রসারণ এবং এর দিগন্তকে প্রশস্ত করার কর্মসূচী সহ এটি শান্তি-অগ্রগতি-উচ্চাভিলাষী পবিত্র পরিকল্পনার পথে এগিয়ে চলেছে।
ফুটবল ক্লাব মারিউপল

ফুটবল ক্লাব মারিউপল (, ; এছাড়াও এফসি মারিউপল অথবা মারিউপল নামে পরিচিত) হচ্ছে মারিউপল ভিত্তিক একটি ইউক্রেনীয় পেশাদার ফুটবল ক্লাব। এই ক্লাবটি বর্তমানে ইউক্রেনের শীর্ষ স্তরের ফুটবল লিগ ইউক্রেনীয় প্রিমিয়ার লিগে খেলে। এই ক্লাবটি ১৯৬০ সালে প্রতিষ্ঠিত হয়েছে। এফসি মারিউপল তাদের সকল হোম ম্যাচ মারিউপলের ভলদিমির বইকো স্টেডিয়ামে খেলে থাকে; যার ধারণক্ষমতা হচ্ছে ১২,৬৮০। বর্তমানে এই ক্লাবের ম্যানেজারের দায়িত্ব পালন করছেন অস্তাপ মার্কেভিচ এবং সভাপতির দায়িত্ব পালন করছেন তারিক মাহমুদ চৌধুরী। ইউক্রেনীয় মধ্যমাঠের খেলোয়াড় দিমিত্রো মিশনিয়ভ এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, এফসি মারিউপল এপর্যন্ত ৩টি শিরোপা জয়লাভ করেছে; যার মধ্যে ২টি ইউক্রেনীয় প্রথম লিগ এবং ১টি ইউক্রেনীয় দ্বিতীয় লিগ শিরোপা রয়েছে।
সুনেরাহ বিনতে কামাল

সুনেরাহ বিনতে কামাল একজন বাংলাদেশী মডেল এবং চলচ্চিত্র অভিনেত্রী। অভিনয় এর বাইরে তিনি বিটিভির তালিকাভুক্ত নৃত্যশিল্পী। তিনি তার অভিষেক চলচ্চিত্র "ন ডরাই" (২০১৯)-এ অভিনয় করে শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার অর্জন করেন।
জন্মেছেন রংপুরে। দুই বোন, এক ভাই; বাবা পুলিশ কর্মকর্তা এবং মা গৃহিণী। তার দাদা বাড়ি বগুড়ার আদমদীঘিতে। সুনেরাহ’র শুরুটা নাচ শেখার মধ্য দিয়ে। মাত্র আড়াই বছর বয়সে বুলবুল ললিতকলা একাডেমিতে নাচ শেখা শুরু করেন তিনি। ঢাকার স্কলাস্টিকা স্কুলে ও লেভেল এবং এ লেভেল পরীক্ষা সম্পন্ন করেন।
২০১১ সালে র্যাম্পমডেলিং শুরু করেন তিনি। এছাড়াও থিয়েটারেও অভিনয় করেছেন। চলচ্চিত্র জগতে পদার্পণ করেন স্টার সিনেপ্লেক্স প্রযোজিত ছবি ন ডরাই এর মাধ্যমে।
ফুটবল ক্লাব লভিউ

ফুটবল ক্লাব লভিউ (; এছাড়াও এফসি লভিউ অথবা লভিউ নামে পরিচিত) হচ্ছে লভিউ ভিত্তিক একটি ইউক্রেনীয় পেশাদার ফুটবল ক্লাব। এই ক্লাবটি বর্তমানে ইউক্রেনের শীর্ষ স্তরের ফুটবল লিগ ইউক্রেনীয় প্রিমিয়ার লিগে খেলে। এই ক্লাবটি ২০০৬ সালে প্রতিষ্ঠিত হয়েছে। এফসি লভিউ তাদের সকল হোম ম্যাচ লভিউয়ের এরিনা লভিউয়ে খেলে থাকে; যার ধারণক্ষমতা হচ্ছে ৩৪,৯১৫। বর্তমানে এই ক্লাবের ম্যানেজারের দায়িত্ব পালন করছেন ভিতালি শুমস্কি এবং সভাপতির দায়িত্ব পালন করছেন বোহদান কপিতকো। ব্রাজিলীয় মধ্যমাঠের খেলোয়াড় রাফায়েল সাবিনো এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, এফসি লভিউয়ের সবচেয়ে বড় সাফল্য হচ্ছে ২০০৭–০৮ ইউক্রেনীয় প্রথম লিগের রানার-আপ হওয়া।
ফুটবল ক্লাব ভর্সক্লা পলতাওয়া

ফুটবল ক্লাব ভর্সক্লা পলতাওয়া (, ; এছাড়াও এফসি ভর্সক্লা পলতাওয়া, ভর্সক্লা পলতাওয়া অথবা শুধুমাত্র ভর্সক্লা নামে পরিচিত) হচ্ছে পলতাওয়া ভিত্তিক একটি ইউক্রেনীয় পেশাদার ফুটবল ক্লাব। এই ক্লাবটি বর্তমানে ইউক্রেনের শীর্ষ স্তরের ফুটবল লিগ ইউক্রেনীয় প্রিমিয়ার লিগে খেলে। এই ক্লাবটি ১৯৫৪ সালের ৩০শে নভেম্বর তারিখে প্রতিষ্ঠিত হয়েছে। ভর্সক্লা পলতাওয়া তাদের সকল হোম ম্যাচ পলতাওয়ার বুতোভস্কি ভর্সক্লা স্টেডিয়ামে খেলে থাকে; যার ধারণক্ষমতা হচ্ছে ২৪,৭৯৫। বর্তমানে এই ক্লাবের ম্যানেজারের দায়িত্ব পালন করছেন ইয়ুরি মাকসিমভ এবং সভাপতির দায়িত্ব পালন করছেন রোমান চেরনিয়াক। ইউক্রেনীয় মধ্যমাঠের খেলোয়াড় ভলদিমির চেসনাকভ এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, ভর্সক্লা পলতাওয়া এপর্যন্ত ২টি শিরোপা জয়লাভ করেছে; যার মধ্যে ১টি ইউক্রেনীয় কাপ এবং ১টি ইউক্রেনীয় প্রথম লিগ শিরোপা রয়েছে।
উরাসায়া স্পারবন্ড

উরাসায়া স্পারবন্ড (থাই: อุรัสยา เสปอร์บันด์: জন্ম ১৮ ই মার্চ, ১৯৯৩) একজন থাই অভিনেত্রী এবং নরওয়েজিয়ান বংশোদ্ভূত মডেল। তিনি দুয়াং জয় আক্কানি (২০১০), গেম রাই গেম রাক (২০১১), তোরান্নি নি নি ক্রাই ক্রং (২০১২), ক্লিওন চিউইট (২০১৭) ব্রাদার অফ দ্য ইয়ার (২০১৮) এবং দ্য ক্রাউন প্রিন্সেস (২০১৮) চলচ্চিত্রে অভিনয় করার জন্য পরিচিত।
স্পারবন্ডের জন্ম ১৮ মার্চ ১৯৯৩ সালে থাইল্যান্ডের পাতায়ায়। নরওয়েজিয়ান এবং থাই বংশোদ্ভূত। থাই এবং ইংরেজি পারদর্শী। ফরাসী, স্পেনীয় এবং নরওয়েজিয়ান ভাষায় কিছুটা জানেন, তবে সেগুলির কোনওটিতেই সাবলীল নন। প্রাথমিক বিদ্যালয় রিজেন্টস ইন্টারন্যাশনাল স্কুল পাতায়ায় এবং মাধ্যমিকে ব্যাংকক পাটানা স্কুলে পড়াশোনা করেছেন। ২০১৫ সালে চুলালংকর্ন বিশ্ববিদ্যালয় থেকে ব্যাচেলর অফ আর্টস এ স্নাতক ডিগ্রী অর্জন করেন।
স্পারবন্ড অভিনয়ের বেশ কয়েকটি কাজে তার ভূমিকা অগ্রনী। মায়বেলিন, প্যানটিন এবং ইউনিক্লো সহ বিখ্যাত ব্র্যান্ডে কাজ করেছেন। স্পারবন্ড প্রথম থাই অভিনেত্রী যিনি "লন্ডন লুই ভিটনের বন্ধু" উপাধি পেয়েছিলেন এবং ইউএস ভোগ প্রদর্শিত প্রথম থাই সেলিব্রিটি হয়েছিলেন।
ফুটবল ক্লাব অলিম্পিক দোনেৎস্ক

ফুটবল ক্লাব অলিম্পিক দোনেৎস্ক (, ; এছাড়াও এফসি অলিম্পিক দোনেৎস্ক অথবা অলিম্পিক দোনেৎস্ক নামে পরিচিত) হচ্ছে দোনেৎস্ক ভিত্তিক একটি ইউক্রেনীয় পেশাদার ফুটবল ক্লাব। এই ক্লাবটি বর্তমানে ইউক্রেনের শীর্ষ স্তরের ফুটবল লিগ ইউক্রেনীয় প্রিমিয়ার লিগে খেলে। এই ক্লাবটি ২০০১ সালে প্রতিষ্ঠিত হয়েছে। অলিম্পিক দোনেৎস্ক তাদের সকল হোম ম্যাচ দোনেৎস্কের ভালেরি লবানভস্কি দিনামো স্টেডিয়ামে খেলে থাকে; যার ধারণক্ষমতা হচ্ছে ১৬,৮৭৩। বর্তমানে এই ক্লাবের ম্যানেজারের দায়িত্ব পালন করছেন ইহর ক্লিমোভস্কি এবং সভাপতির দায়িত্ব পালন করছেন ভ্লাদিস্লাভ হেলজিন। ইউক্রেনীয় রক্ষণভাগের খেলোয়াড় দমিত্রো হরিশকো এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, অলিম্পিক দোনেৎস্ক এপর্যন্ত ২টি শিরোপা জয়লাভ করেছে; যার মধ্যে ১টি ইউক্রেনীয় প্রথম লিগ এবং ১টি ইউক্রেনীয় দ্বিতীয় লিগ শিরোপা রয়েছে।
ফুটবল ক্লাব কারপাতি লভিউ

ফুটবল ক্লাব কারপাতি লভিউ (, ; এছাড়াও এফসি কারপাতি লভিউ অথবা কারপাতি লভিউ নামে পরিচিত) হচ্ছে লভিউ ভিত্তিক একটি ইউক্রেনীয় পেশাদার ফুটবল ক্লাব। এই ক্লাবটি বর্তমানে ইউক্রেনের শীর্ষ স্তরের ফুটবল লিগ ইউক্রেনীয় প্রিমিয়ার লিগে খেলে। এই ক্লাবটি ১৯৬৩ সালের ১৮ই জানুয়ারি তারিখে প্রতিষ্ঠিত হয়েছে। কারপাতি লভিউ তাদের সকল হোম ম্যাচ লভিউয়ের ইউক্রেইনা স্টেডিয়ামে খেলে থাকে; যার ধারণক্ষমতা হচ্ছে ২৮,০৫১। বর্তমানে এই ক্লাবের সভাপতির দায়িত্ব পালন করছেন অলেহ স্মালিচুক।
ঘরোয়া ফুটবলে, কারপাতি লভিউ এপর্যন্ত ৪টি শিরোপা জয়লাভ করেছে; যার মধ্যে ১টি সোভিয়েত কাপ, ২টি সোভিয়েত প্রথম লিগ এবং ১টি সোভিয়েত দ্বিতীয় লিগ শিরোপা রয়েছে।
মনিকা গেলার

মনিকা গেলার একটি কাল্পনিক চরিত্র, যা আমেরিকান সিটকম "ফ্রেন্ডস" (১৯৯৪-২০০৪) এর ছয়টি প্রধান চরিত্রের মধ্যে একটি। ডেভিড ক্রেন এবং মার্টা কফম্যান চরিত্রটি তৈরি করেছেন এবং অভিনেত্রী কোর্টনি কক্স এ চরিত্রে অভিনয় করেছেন। ২৪ সেপ্টেম্বর ১৯৯৪-এর প্রিমিয়ার থেকে, মে, ২০০৪ এ সমাপ্তি পর্যন্ত শো'টির ২৩৬ এপিসোডের প্রত্যেকটিতে মনিকা রয়েছেন। পরিষ্কার - পরিচ্ছন্নতা, প্রতিযোগিতা এবং আবেগপ্রবণতাপূর্ণ প্রকৃতির জন্য পরিচিত রাঁধুনি, মনিকা রস গেলারের ছোট বোন এবং র‍্যাচেল গ্রিনের সেরা বন্ধু। র‍্যাচেল গ্রিন তার বিয়ের আসর থেকে পালিয়ে আসার পর তাকে মনিকা তার সাথে থাকার জন্য জায়গা দিয়েছিল। মনিকা তার দীর্ঘদিনের প্রতিবেশি এবং বন্ধু চ্যান্ডলার বিং এর সাথে (যাকে সে পরবর্তিতে বিয়ে করে) প্রেম শুরু করার আগ পর্যন্ত র‍্যাচেল গ্রিনের সাথে কয়েক বছর একই এপার্টমেন্টে থেকেছে। সন্তান ধারণে অক্ষম হওয়ায় বিং-দম্পতি এরিকা এবং জ্যাক বিং জমজ ভাইবোনদের পালক সন্তান হিসেবে নেয় এবং মফস্বলের একটি বড় বাড়িতে চলে যায়।
ব্যাকল্যাশ (২০২০)

ব্যাকল্যাশ একটি পেশাদার কুস্তি প্রতি-দর্শনে-পরিশোধ (পিপিভি) এবং ডাব্লিউডাব্লিউই নেটওয়ার্কের অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড র এবং স্ম্যাকডাউনের জন্য প্রযোজনা করেছে। এটি ব্যাকল্যাশ কালানুক্রমিকের অধীনে প্রচারিত একবিংশ অনুষ্ঠান ছিল। এই অনুষ্ঠানটি ২০২০ সালের ১৪ই জুলাই তারিখে মার্কিন যুক্তরাষ্ট্রের ফ্লোরিডার অরল্যান্ডোর ডাব্লিউডাব্লিউই পারফর্মেন্স সেন্টারে অনুষ্ঠিত হয়েছে।
এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল র এবং স্ম্যাকডাউন ব্র্যান্ডে নিযুক্ত ডাব্লিউডাব্লিউইর লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইর সাপ্তাহিক টেলিভিশন অনুষ্ঠান "র" এবং "স্ম্যাকডাউনে" প্রদর্শন করা হয়েছে।
ব্যাকল্যাশ হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, যা সাধারণত প্রতি বছরের জুলাই মাসে অনুষ্ঠিত হয়। "গ্রীষ্মের সবচেয়ে বড় পার্টি" হিসেবে পরিচিত এই অনুষ্ঠানটি ডাব্লিউডাব্লিউই দ্বারা আয়োজিত প্রধান চারটি প্রতি-দর্শনে-পরিশোধ অনুষ্ঠানের (রেসলম্যানিয়া, রয়্যাল রাম্বল এবং সার্ভাইভার সিরিজ) মধ্যে একটি; এবং ২০২১ সাল অনুযায়ী, প্রধান পাঁচটি অনুষ্ঠানের মধ্যে একটি (যেখানে মানি ইন দ্য ব্যাংক অন্তর্ভুক্ত)। এই পাঁচটি প্রধান অনুষ্ঠানের মধ্যে রেসলম্যানিয়ার পর এটি ডাব্লিউডাব্লিউই দ্বারা আয়োজিত দ্বিতীয় বৃহত্তম অনুষ্ঠান। ১৯৮৮ সালের ২৯শে আগস্ট তারিখে প্রথমবারের মতো ব্যাকল্যাশ অনুষ্ঠিত হয়েছে।
২০২০ সালের এই অনুষ্ঠানটি ব্যাকল্যাশ কালানুক্রমিকের একবিংশ অনুষ্ঠান ছিল, যা ১৪ই জুলাই তারিখে মার্কিন যুক্তরাষ্ট্রের ফ্লোরিডার অরল্যান্ডোর ডাব্লিউডাব্লিউই পারফর্মেন্স সেন্টারে আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি মার্কিন যুক্তরাষ্ট্রে ধারাবাহিক সম্প্রচার পরিষেবা এবং আন্তর্জাতিক বাজারে ডাব্লিউডাব্লিউই নেটওয়ার্কে সরাসরি সম্প্রচার করা হয়েছে।
বাবা লোকনাথ ব্রহ্মচারী আশ্রম

বাবা লোকেনাথ ব্রহ্মচারী আশ্রম নারায়ণগঞ্জ জেলার সোনারগাঁও উপজেলার বারদীতে অবস্থিত একটি গুরুত্বপূর্ণ হিন্দু তীর্থভূমি। বিশেষত বাঙালি হিন্দুর কাছে এটি একটি জনপ্রিয় তীর্থস্থান।
নারায়ণগঞ্জ জেলার সোনারগাঁও উপজেলার বারদী বাজারের পশ্চিম-উত্তর কোণে লোকনাথ ব্রহ্মচারীর আশ্রম অবস্থিত। ঢাকা থেকে ঢাকা-চট্রগ্রাম জাতীয় মহাসড়ক পথ ধরে গিয়ে মোগরাপাড়া চৌরাস্তা থেকে প্রায় ৩৫ কিলোমিটার দূরে এর অবস্থান।
প্রতি বছর ১৯ জৈষ্ঠ্য এখানে হিন্দু সম্প্রদায়ের মহাপুরুষ লোকনাথ ব্রহ্মচারীর তিরোধান উৎসব পালিত হয়। ১৮৯০ সালের (বাংলা ১২৯৭ সন) এই দিনে পরমপুরুষ শ্রীশ্রীলোকনাথ ব্রহ্মচারী দেহত্যাগ করেন। তার এই মহাকাল প্রয়াণের দিনটিকে ভক্তি এবং শ্রদ্ধার মধ্য দিয়ে স্মরণ করার জন্যই এই উৎসব ও মেলার আয়োজন হয়। এই তিরোধান উৎসবে অংশগ্রহণ করতে প্রতিবেশী দেশ ভারত, নেপাল, ভুটান ও শ্রীলঙ্কাসহ দেশের লক্ষাধিক লোকনাথ ভক্ত বারদী আশ্রমে এসে সমবেত হন। জৈষ্ঠ্যের ১৯ তারিখ আশ্রমের চৌচালা ছাদের উপর থেকে ভক্তদের ছুঁড়ে দেয়া বাতাসা মিষ্টি ও তা কুড়ানোর উচ্ছল আয়োজন হয় যা “হরি লুট” নামে পরিচিত। এছাড়া দিন ব্যাপী চলে গীতা পাঠ, বাল্যভোগ, লোকনাথের জীবন বৃত্তান্ত পাঠ, রাজভোগ, প্রসাদ বিতরণ ও আরতি কীর্তনসহ ধর্মীয় নানা অনুষ্ঠান।
বারদীর লোকনাথ আশ্রম এখন শুধুমাত্র হিন্দু ধর্মাবলম্বীদের তীর্থ স্থানই নয়, বরং ধর্ম-বর্ণ-জাতি নির্বিশেষে সকল ধর্মের, সকল মানুষের কাছে এক মিলন মেলা হিসেবে পরিচিত। লোকনাথ ব্রহ্মচারীর তিরোধান উৎসবে সপ্তাহ ব্যাপী মেলা বসে। আশ্রমের ঠিক সামনে বিশাল সবুজ মাঠ। এখানেই মেলা বসে। এই মেলাকে কেন্দ্র করে বিশাল আয়োজন করা হয় এখানে। নানান এলাকা থেকে হাজারও পণ্য আসে। আসে বাহারী তৈজসপত্র, আহারের ফল ফলাদি আরো কত কী। বহুদেশে বহু ধর্মাবলম্বী মানুষের আগমন ঘটে এই মেলায়। এ এক বিশাল আয়োজন। এক সপ্তাহব্যপী চলতে থাকে রাতদিন।
শ্রী শ্রী বাবা লোকনাথ ব্রহ্মচারীর আশ্রমের দক্ষিণের উঠানে তাঁর সমাধিস্থলের পশ্চিমে শত বৎসর ধরে কালের সাক্ষী হয়ে দাঁড়িয়ে আছে বিশাল আকৃতির একটি বকুল গাছ। আশ্রমের ভেতরে আছে লোকনাথ ব্রহ্মচারীর বিশাল তৈলচিত্র। মূল আশ্রমের পেছনে খোলা উঠান পেরিয়ে বিশাল পাঁচতলা ভবনের যাত্রীনিবাস। পশ্চিমে আরও দুটি বিশালাকার যাত্রীনিবাস। ভক্ত ও দর্শণার্থীরা বিনা পয়সায় এখানে রাত্রিযাপন করেন। সাধক পুরুষ লোকনাথ ব্রহ্মচারী জীবিত থাকা অবস্থায় আশ্রমের পাশে কামনা সাগর ও জিয়স নামে পুকুর খনন করা হয়। এই পুকুরটিতে আশ্রমে আগত ভক্তরা স্নান করেন।
গুজরাত সমাচার

গুজরাত সমাচার একটি হল গুজরাটি ভাষার দৈনিক সংবাদপত্র।
এটির প্রধান কার্যালয় আহমেদাবাদে। সুরাতেও এর একটি শাখা রয়েছে এবং এটি আহমেদাবাদ, ভোদোডারা, সুরত, রাজকোট, ভাবনগর, মুম্বই, মেহসানা, ভূজ এবং নিউ ইয়র্ক সিটি থেকে এর সংস্করণ বিতরণ করে।
সংবাদপত্রটি ১৯৩২ সালে প্রতিষ্ঠিত হয়েছিল এবং ১৯৫২ সালে শান্তিলাল শাহ এটি অধিগ্রহণ করেছিলেন। এর প্রথম সংখ্যা ১৯৩২ সালের ১৬ জানুয়ারীতে প্রকাশিত হয়েছিল। 
২০১২ সালের ডিসেম্বর মাসে এটি গুজরাটি নিউজ চ্যানেল, "জিএসটিভিও" চালু করেছিল।
ম্যাকড্রি থিয়েটার

ম্যাকড্রি থিয়েটার একটি পেশাদারী থিয়েটার। এটি শহরে কেন্দ্রে লরেন্স শেরিফের স্ট্রিটের রাগবি হয়। রাগবি বিদ্যালয় এটার মালিকানাধীন ।
থিয়েটারটি একটি পুরানো ভিক্টোরিয়ান বিল্ডিংয়ে রাখা হয়েছে যা ১৮৮৫ সাল থেকে মূলত রাগবি বিদ্যালয়ের শ্রেণিকক্ষ হিসাবে নির্মিত হয়েছিল। ১৯৭৫ সালে এটি একটি প্রেক্ষাগৃহে রূপান্তরিত হয়। অভিনেতা এবং প্রাক্তন রাগবি বিদ্যালয়ের ছাত্র উইলিয়াম চার্লস ম্যাকড্রির (1793–1873) নামে নামকরণ করা হয়।
রক্তচিতা

রক্তচিতা (বৈজ্ঞানিক নাম: Plumbago indica) হলো প্লাম্বাজিনাসি পরিবারের একটি সপুষ্পক উদ্ভিদ প্রজাতি। এটি দক্ষিণ-পূর্ব এশিয়া, ইন্দোনেশিয়া, ফিলিপাইন ও দক্ষিণ চীনের ইউনানের স্থানীয় প্রজাতি।
রক্তচিতা একটি গুল্মজাতীয় উদ্ভিদ। এটি লম্বায় প্রায় ও প্রস্থে প্রায় পর্যন্ত বাড়ে। এর পাতা অনেকটা গোলাকার। শীতকালে গাঢ় গোলাপি বা রক্তাভ ফুলের মঞ্জুরী উৎপন্ন করে।
রক্তচিতা সৌন্দর্যবর্ধক উদ্ভিদ হিসেবে লাগানো হয়। সাধারণত সর্বনিম্ন তাপমাত্রায় রক্তচিতা উপক্রান্তীয় বা গ্রীষ্মমণ্ডলীয় নাতিশীতোষ্ণ আবহাওয়ায় কিংবা গ্রিন হাউজে শীতল পরিবেশে জন্মে থাকে।
যুক্তরাজ্যের রয়েল হর্টিকালচার সোসাইটি উদ্ভিদটিকে অ্যাওয়ার্ড অব গার্ডেন মেরিটে ভূষিত করেছে।
ব্যাংক হার

ব্যাংক হার (), অন্যনাম ডিসকাউন্ট হার, বলতে সেই সুদ হারকে বুঝায় যে হারে কেন্দ্রীয় ব্যাংক তফসিলি বাণিজ্যিক ব্যাংকসমূহকে ঋণ দেয়। ব্যাংক হার বিভিন্ন দেশে বিভিন্ন নামে পরিচিত। দেশে দেশে সময় পরিবর্তনের সাথে এই হারের নামের সাথে সাথে কৌশল বা পদ্ধতিগত পরিবর্তনও লক্ষ্য করা যায়। ব্যাংক হার মুদ্রানীতির একটি গুরুত্বপূর্ণ হাতিয়ার হিসেবে বিবেচিত।
বাণিজ্যিক ব্যাংক তহবিল সঙ্কটে পরলে এটি কেন্দ্রীয় ব্যাংকের থেকে এই সুদহারে ঋণ নিতে পারে। এই ধরনের ঋণ সাধারণত রেপো রেট বা নীতি সুদহারের মাধ্যমে করা হয়। যে সুদহারে কেন্দ্রীয় ব্যাংক তফসিলি ব্যাংকসমূহকে ঋণ দেয়, সেটিই রেপো রেট বা নীতি সুদহার। অর্থনীতিতে নগদ তারল্যের জোগান দিতেই মুদ্রানীতির এ গুরুত্বপূর্ণ হাতিয়ারটি ব্যবহার করে কেন্দ্রীয় ব্যাংক। অন্যদিকে, অতিরিক্ত তারল্য তুলে নিতে কেন্দ্রীয় ব্যাংক যে হারে ঋণ দেয়, সেটি রিভার্স রেপো হিসেবে পরিচিত।
মুদ্রানীতির উপর ভিত্তি করে কেন্দ্রীয় ব্যাংক বা আর্থিক কর্তৃপক্ষ যদি মনে করে অর্থনীতিতে অর্থ সরবারহ বৃদ্ধি করা দরকার, তখন ব্যাংক হার কমিয়ে দেয়। এতে বাণিজ্যিক ব্যাংকগুলো কেন্দ্রীয় ব্যাংক থেকে বেশি পরিমাণ ঋণ নিয়ে ব্যাংক গ্রহকদের ঋণ দেয়। অন্যদিকে, কেন্দ্রীয় ব্যাংক যদি মনে করে অর্থনীতিতে অর্থ সরবারহ কমানো দরকার, তখন ব্যাংক হার বাড়িয়ে দেয়। এতে ঋণ সরবারহ কমে যায়। সর্বোপরি, ব্যাংক হার পরিবর্তনের সাথে ব্যাংক সুদের হারেও পরিবর্তন হয়।
অস্ট্রেলিয়ায়, রিজার্ভ ব্যাংক অব অস্ট্রেলিয়া ব্যাংক হার নির্ধারণ করে থাকে, যা অফিসিয়াল নগদ হার নামে পরিচিত। রিজার্ভ ব্যাংক বোর্ড প্রতি মাসে এই হার পর্যালোচনা করে থাকে।
বাংলাদেশে, বাংলাদেশ ব্যাংক মাসিক ভিত্তিতে ব্যাংক হার নির্ধারণ করে থাকে। বাংলাদেশে এই হার ব্যাংক হার নামেই পরিচিত। মুদ্রানীতির উপর ভিত্তি করে এবং অর্থনৈতিক পরিস্থিতি বিবেচনায় বাংলাদেশ ব্যাংক এই হার পর্যালোচনা করে। বাংলাদেশে বর্তমান ব্যাংক হার ৮%।
কানাডায়, ব্যাংক হারকে ওভারনাইট রেট নামে অভিহিত করা হয়। ব্যাংক অব কানাডা ওভারনাইট রেট নির্ধারণ করে থাকে।
ইউরো অঞ্চলে ইউরোপীয় কেন্দ্রীয় ব্যাংক কর্তৃক ব্যাংক হার নির্ধারিত হয় যেটা স্ট্যান্ডিং ফ্যাসিলিটি নামে পরিচিত এবং ওভার নাইট তারল্য ব্যবস্থাপনায় ব্যবহৃত হয়।
ভারতে, ভারতীয় রিজার্ভ ব্যাংক ব্যাংক হার নির্ধারণ করে। পর্যায়ক্রমে এবং পরিবর্তিত পরিস্থিতিতে ভারতীয় রিজার্ভ ব্যাংক ব্যাংক হার পর্যালোচনা ও সংশোধন করে।
যুক্তরাজ্যে ব্যাংক অফ ইংল্যান্ডের মুদ্রানীতি কমিটি করতিক ব্যাংক রেট নির্ধারণ হয়। ব্যাংক অফ ইংল্যান্ড সর্বনিম্ন একটা হার নির্ধারণ করে দেয় যেটা অফিসিয়াল ব্যাংক হার নামে পরিচিত।
মার্কিন যুক্তরাষ্ট্রে, ব্যাংক হারকে ডিসকাউন্ট হার বলা হয়। ফেডারেল রিজার্ভ সিস্টেমের গভর্নর বোর্ড দ্বারা ডিসকাউন্ট হার নির্ধারিত হয়।
হাশিম উদ্দিন আহমেদ

হাশিম উদ্দিন আহমেদ বাংলদেশের ময়মনসিংহ জেলার রাজনীতিবিদ ও ময়মনসিংহ-৮ আসনের সাবেক সংসদ সদস্য।
হাশিম উদ্দিন আহমেদ ময়মনসিংহ জেলার ঈশ্বরগঞ্জ উপজেলায় চরনিখলা গ্রামে জন্ম গ্রহন করেন। তাঁর পিতার নাম রিয়াজ উদ্দিন আহমেদ চরনিখলা উচ্চ বিদ্যালয়ের প্রতিষ্ঠাতা।
হাশিম উদ্দিন আহমেদ ১৯৮৬ সালের তৃতীয় জাতীয় সংসদ নির্বাচনে জাতীয় পার্টির প্রার্থী হিসেবে ময়মনসিংহ-৮ আসন থেকে সংসদ সদস্য নির্বাচিত হয়েছিলেন। পরবর্তীতে তিনি এরশাদ সরকারের বস্ত্র ও পাট মন্ত্রণালয়ের মন্ত্রী পদে দায়িত্ব প্রাপ্ত হন।
আব্দুল হালিম (ময়মনসিংহের রাজনীতিবিদ)

আব্দুল হালিম বাংলদেশের ময়মনসিংহ জেলার রাজনীতিবিদ, মুক্তিযুদ্ধের সংগঠক ও ময়মনসিংহ-৮ আসনের সাবেক সংসদ সদস্য।
আব্দুল হালিম ময়মনসিংহ জেলায় জন্মগ্রহণ করেন।
আব্দুল হালিম ময়মনসিংহ জেলার মুক্তিযুদ্ধের সংগঠক ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে ময়মনসিংহ-৮ আসন থেকে সংসদ সদস্য নির্বাচিত হয়েছিলেন।
মায়োসোটিস সিলভাটিকা

'মায়োসোটিস সিলভাটিকা' হলো বোরগিনিসেই পরিবারভুক্ত এক প্রজাতির বন্য ফুল।ইউরোপের স্থানীয় ফরগেট-মি-নট ফুলের এক বিশেষ প্রজাতি। 
এটি একটি স্বল্পকালীন লতাপাতাপূর্ণ বহুবর্ষজীবী বা দ্বিবার্ষিক। ১২-৩০ সেন্টিমিটার (৫-১২ইঞ্চি) দীর্ঘ্য। ১৫ সেমি (৬ ইঞ্চি) প্রশস্ত। এর পাতা লোমশ। ফুলগুলো আকাশি নীল।ফল পরিপক্ব, চলচকে,বাদামী।
নাতিশীতোষ্ণ বিশ্বে ব্যাপকভাবে চাষ করা হয়। সাধারণত বীজ বপন করা হয় পরের বছর ফুল ফোটার জন্য । স্বল্প-কালীন হলেও উদ্ভিদ অনুকূল পরিস্থিতিতে স্বাচ্ছন্দ্য বজায় রাখে। গাছপালা শীত জুড়ে পাতার বৃদ্ধি বজায় রাখে।
'এম সিলভাটিকা'থেকে গোলাপী, নীল এবং সাদা বর্ণের বিভিন্ন জাতের উদ্ভব ঘটানো হয়েছে।এর দুই প্রজাতি'ব্লু সিলভা' এবং'ব্লু বল' অর্জন করেছেন রয়েল হর্টিকালচারাল সোসাইটি এর গার্ডেন অফ মেরিট অ্যাওয়ার্ড ।
অন্যান্য চাষের মধ্যে রয়েছে:
'ব্লু বাস্কেট', গভীর নীল ফুল সহ লম্বা প্রজাতির উদ্ভিদ 
'মিউজিক',বড় ফুলের প্রজাতি 
'পম্পাদৌর',গোলাকৃতির গোলাপী ফুলের প্রজাতি 
'স্নোবল', সাদা ফুল
'আল্ট্রামারিন',খাটো প্রজাতির এবং রং গাঢ় নীল 
'ভিক্টোরিয়া রোজ', উজ্জ্বল গোলাপী ফুল
এটি ইংল্যান্ড , ওয়েলস এবং আইল অফ ম্যানে বিস্তৃত যদিও এর উত্তরদিকে খুব কম দেখা যায়। এটি স্কটল্যান্ডের পূর্ব উপকূল এবং দক্ষিণ পশ্চিম অঞ্চলে প্রচুর অংশে পাওয়া যায় , যদিও বেশিরভাগ হাইল্যান্ডস , অরকনি , শিটল্যান্ড এবং আউটার হেব্রাইডে অনুপস্থিত । আয়ারল্যান্ডে এটি বেশিরভাগ উত্তর আয়ারল্যান্ডে পাওয়া যায় , যদিও আয়ারল্যান্ড প্রজাতন্ত্রের কয়েক জায়গায় রয়েছে।
ক্যালড্রন পর্বত

ক্যালড্রন পর্বত (স্থানীয়ভাবে ক্যালড্রন চূড়া নামে পরিচিত) কানাডার আলবার্টা প্রদেশের ব্যানফ জাতীয় উদ্যানে অবস্থিত অয়াপুটিক পর্বত সারির একটি পর্বত। এটি সমুদ্র পৃষ্ঠ হতে উচ্চতায় অবস্থিত। পর্বতচুড়াটির নাম দূরে অবস্থিত ক্যালড্রন হ্রদের নামানুসারে রাখা হয়েছে। পিটো হ্রদের তীর হতে পর্বতচূড়াটি ভালভাবে দেখা যায়।
ব্যানফ জাতীয় উদ্যানের অন্যান্য পর্বতের মত ক্যালড্রন চূড়া মূলত প্রাক-ক্যাম্ব্রিয়ান থেকে জুরাসিক যুগের পাললিক শিলায় গঠিত। ল্যরামাইড অরোজেনি'র মত ভূতাত্ত্বিক ঘটনা চলাকালে অগভীর সমুদ্রের পাললিক শিলা ধাক্কা দিয়ে আরো পূর্ব দিকের অপেক্ষাকৃত নবীন শিলার উপর ঠেলে দিলে এপর্বতগুলির সৃষ্টি হয়।
কোপেনের জলবায়ু শ্রেনীবিভাগ অনুযায়ী ক্যালড্রন চূড়া, উত্তর মেরুর ঠিক দক্ষিণে অবস্থিত ঠান্ডা, তুষারাবৃত শীত মৌসুম এবং মৃদু গ্রীষ্মকালীন জলবায়ু অঞ্চলে অবস্থিত। এখানে তাপমাত্রা সাধারণত -২০° এবং শীতল বায়ূ প্রবাহ থাকলে -৩০° সেলসিয়াস পর্যন্ত নেমে যায়। ক্যালড্রন পর্বতচূড়ার বারিপাতে জমা পানি নেমে এসে উত্তর সাসক্যাচুয়ান নদীর উপনদী মিস্টায়া নদী'র মাধ্যমে নিষ্কাশিত হয়।
জিয়ান জিন জু

জিয়ান জিন জু () সিঙ্গাপুর জাতীয় বিশ্ববিদ্যালয় (এনইউএস) বৈদ্যুতিক এবং কম্পিউটার প্রকৌশল বিভাগের একজন চীনা বংশোদ্ভূত সিঙ্গাপুরি অধ্যাপক ছিলেন। তাঁর গবেষণার আগ্রহের মধ্যে রয়েছে রোবোটিক্স, শেখার তত্ত্ব এবং নিয়ন্ত্রণ তত্ত্ব । 
জু ১৯৮২ সালে ঝেজিয়াং বিশ্ববিদ্যালয় থেকে বৈদ্যুতিক প্রকৌশল বিষয়ে স্নাতক ডিগ্রি লাভ করেন এবং তারপরে জাপানে চলে যান, যেখানে তিনি একই ক্ষেত্রে টোকিও বিশ্ববিদ্যালয় থেকে স্নাতক (১৯৮৬) এবং পিএইচডি (১৯৮৯) শেষ করেছেন। এর পরে, তিনি হিটাচি রিসার্চ ল্যাবরেটরিতে এক বছর কাজ করেন এবং ১৯৯১ সালে এনইউএস অনুষদে যোগদানের আগে ওহাইও ইউনিভার্সিটির ভিজিটিং রিসার্চ ফেলো এবং ইয়েল ইউনিভার্সিটির ভিজিটিং স্কলার ছিলেন। ২০১২ সালে "মোশন কন্ট্রোল সিস্টেমে অবদানের জন্য" তাকে ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স (আইইইই) এর ফেলো নির্বাচিত করা হয়।
রানু দেবী অধিকারী

রানু দেবী অধিকারী () (২৭ নভেম্বর ১৯৩৬ - ৩০ এপ্রিল ২০২০) নেপালের একজন গায়ক ছিলেন। তিনি নেপালি কংগ্রেস দলের অন্যতম শীর্ষস্থানীয় নেতা ছিলেন। তিনি ছিলেন রেডিও নেপালের প্রথম মহিলা গায়িকা। নিপীড়নের সময়ে নেপালিদের হৃদয়ে আগুন জ্বলানোর জন্য তিনি রেডিও নেপালে "জাগো নেপালি" এর মতো বিপ্লবী গান গাইতেন। তিনি প্রয়াত নোনা কৈরালার ছোট বোন ছিলেন। তিনি এবং তাঁর বোন, বোন-জামাই যুবরাজ অধিকারী এবং কৈরালা পরিবারের অন্যান্য সদস্যরা এই বিপ্লবে অংশ নিয়ে ছিলেন যা রানা শাসনের চূড়ান্ত পতনের দিকে পরিচালিত করেছিল।
রানু দেবী বিরাটনগরের বালিকা বিদ্যালয়ে ইতিহাসের শিক্ষকও ছিলেন।
তিনি তীর্থ প্রসাদ অধিকারিকে বিয়ে করেছিলেন। তাঁর তিন সন্তান ছিল; অর্চনা শর্মা, আলপনা রেগমি এবং তাঁর কনিষ্ঠ এবং একমাত্র পুত্র অবীন অধিকারী।
বেইল (ক্রিকেট)

ক্রিকেটের খেলায় উইকেট তৈরির জন্য তিনটি স্ট্যাম্পের উপরে দুটি ছোট কাঠি রাখা হয়, এই ছোট কাঠি দুটিকে বেইল বলা হয়। উইকেট কখন ভেঙে দেওয়া হয়েছে বা ফেলে দেওয়া হয়েছে তা নির্ধারণের জন্য বেইল ব্যবহার করা হয়, এর ফলে কোন ব্যাটসম্যান বোল্ড, স্ট্যাম্পড, রান আউট বা হিট উইকেট হয়েছে কিনা তা নির্ধারণে জটিলতা দূর করা যায়।
নিম্নলিখিত বিষয়গুলি দ্বারা স্ট্যাম্প থেকে একটি বা দুটি বেইল পড়ে গেলে বা মাটি থেকে কোনও স্ট্যাম্প উপড়ে ফেললে উইকেটটি ভাঙ্গা হয়েছে বলে মনে করা হয়:
এর অর্থ উদাহরণস্বরূপ, যদি বলটি সরাসরি বোলারের ডেলিভারি থেকে উইকেটে আঘাত করে বেইল ফেলে দিলে ব্যাটসম্যান বোল্ড আউট হয়, সুতরাং কোনও বল স্ট্যাম্প স্পর্শ করলেও বেইল অবস্থান করলে ব্যাটসম্যান আউট হবে না (যতক্ষণ না বেইল তার খাঁজে থাকে)।
উপরের বর্ণনা অনুসারে বল খেলা অবস্থায় থাকাকালীন কোন বেইল যদি অন্য কোনও কারণে স্ট্যাম্প থেকে পড়ে যায় এবং পরবর্তী কোন ঘটনা যেমন রান আউট করার জন্য উইকেটটি ভেঙে ফেলার প্রয়োজন হয়, তবে অন্য বেইল অপসারণ করা যেতে পারে (যদি এটি তখনও না পড়ে থাকে) বা কোন স্ট্যাম্প গ্রাউন্ড থেকে ছিটকে বা উপড়ে ফেলতে পারে।
প্রতিটি বেইল একটি একক নলাকৃতি কাঠের তৈরি এবং এর প্রতি প্রান্ত থেকে বাইরেরে দিকে দুটি ছোট কাঠের নল রয়েছে। মাঝখানের বড় নলকে "ব্যারেল" বলা হয় এবং ক্ষুদ্রতর প্রসারিত অবস্থাকে "স্পিগট" বলা হয়। স্পিগটগুলি অসম দৈর্ঘ্যের হয়: দীর্ঘতম অংশটি স্টাম্পের উপর থাকে, অন্যটি বেইলের সাথে খাটো স্পিগট মাঝখানের স্টাম্পের সাথে থাকে।
কখনো কখনো অতিরিক্ত বাতাসের কারণে স্বাভাবিক হালকা বেইল স্ট্যাম্প থেকে উড়ে গেলে সেক্ষেত্রে ঘন কাঠ (বিশেষ করে লিগনাম ভিটা কাঠ) দিয়ে তৈরি বিশেষ ধরনের ভারী বেইল ব্যবহার করা হয়। আম্পায়াররা বেইল সম্পূর্ণরূপে পরিহার করার সিদ্ধান্ত নিতে পারে (উদাহরণস্বরূপ বাতাসের প্রবল ঝাপটা ভারী বেইলও ফেলে দেয়), সেক্ষেত্রে উইকেট ভেঙেছে কিনা তা আম্পায়াররা বিচার করবেন, তবে হক-আই চিত্রলেখ, আম্পায়ার সিদ্ধান্ত পর্যালোচনা পদ্ধতি এখনও ধরে নেয় যে বেইল স্ট্যাম্পে রয়েছে।
ক্রিকেটের আইনে আইন নম্বর ৮(৩)(খ) এর একটি উদ্ধৃতি:
বিল পিটো

এবেনেজার উইলিয়াম 'বিল' পিটো (উচ্চারণ: )(জন্মঃ ১৪ ফেব্রুয়ারি, ১৮৬৯, কেন্ট, ইংল্যান্ড - মৃত্যুঃ ২৩ মার্চ, ১৯৪৩ ব্যানফ, আলবার্টা) একজন অগ্রণী পর্বত-পথপ্রদর্শক, এবং কানাডার আলবার্টা প্রদেশে অবস্থিত ব্যানফ জাতীয় উদ্যানের শুরুর সময়ের উদ্যান অয়ার্ডেন। তিনি ইংরেজ পর্বতারোহি ও অভিযাত্রী এডওয়ার্ড হোয়াইম্পারকে ভারমিলিয়ন গিরিপথে পথ প্রদর্শনের জন্য মনোনীত হয়েছিলেন। তার তোলা বিশাল চিত্রে আলবার্টার ব্যানফ শহরের প্রবেশপথ সুষ্পষ্টভাবে চিহ্নিত করা হয়েছিল। পিটো হিমবাহ, পিটো পর্বত, মহাদেশীয় বিভাজকে অবস্থিত পিটো হ্রদ তার সম্মানে নামকরণ করা হয়েছে।
বিল পিটো কানাডায় আগমনের পূর্বে ইংল্যান্ডে বাস করতেন। তিনি ১৮৮৭ সালের ফেব্রুয়ারিতে কানাডায় অভিগমন করেন, এবং কানাডিয় রকি পর্বমালা অঞ্চলে রেলওয়ে শ্রমিকের কাজ করেন। পরবর্তিতে তিনি পর্বতারোহী, অভিযাত্রীদের পথ প্রদর্শকের কাজ করেন। ১৮৯০-এর দশকের মধ্য সময়ে তিনি বো নদীর কাছে কাঠের গুড়ি দিয়ে একটি ঘর তৈরী করেছিলেন, যেখানে তিনি বিভিন্ন প্রাণী শিকার ও বধের ফাঁদ এবং নিজস্ব তৈজসপত্র রাখতেন। বিল পিটো ১৯১৩ সালে ব্যানফ জাতীয় উদ্যানের অয়ার্ডেন হিসেবে যোগদেন চাকরিরত অবস্থায় তিনি তিনটি যুদ্ধে অংশগ্রহণ করেন।-
বিল পিটো ১৯১৩ হতে ১৯৩৬ সাল্ পর্যন্ত ব্যানফ জাতীয় উদ্যানের অয়ার্ডেনের চাকরি করেন। ১৯৩৬ সালে অবসরের পর তিনি একাকাঈ জীবন যাপন করতেন ১৯৪৩ সালের ২৩ মার্চ ব্যানফ শহরে মৃত্যু বরণ করেন